Det ble avholdt styremøter i 4-12 i Momarken-selskapene17-04 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet

Referatet fra forrige møte ble enstemmig godkjent uten merknader.

Styrearbeid i Momarken-selskapene etter GF 29-03-12.

Praktiske sider ved styrearbeidet ble drøftet i lys av den nye situasjonen hvor det ikke lenger er helt identiske styrer i Momarken-selskapene.

Styret vedtok å følge administrasjonens forslag som beskrevet i notat «Styrearbeid i Momarken-selskapene etter GF 29-03-12» med unntak av at det lages separate innkallinger for hvert av selskapene.

Administrasjonens orientering.

Det ble orientert om følgende saker:

* Omsetningsrapport pr uke 15 samt omsetningsrapport Region Momarken pr 1. kvartal.
* Konsernregnskap Norsk Hestesport hvor det framgår at Momarken har nest lavest driftskostnader av samtlige DS’er.
* NR’s Råd hvor Jostein Grav etterfølger Bent Melleby som medlem, Jørn Stamm fortsetter som varamedlem.
* Evalueringsnotater Unionskampen og Skjærtorsdag. Det ble henstilt om at flere brukergrupper ble involvert i evalueringen.
* Nytt sommertravkonsept 2013. Det bør vurderes å engasjere et Event-byrå.
* Regnskaps/revisjonshonorar. Taes opp som sak på neste styremøte.

Orienteringen med kommentarer ble tatt til etterretning.

Eventuelt.

Momarken bør profilere utad at vi bruker nærmere 600.000.- kr på gjenstandspremier.